Document ID: 32000D0181

32000D0181
L 057/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 февруари 2000 година
за признаване по принцип на съответствието на досиетата, предадени за подробен преглед с оглед на възможното включване на thiacloprid, forchlorfenuron, thiamethoxam в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С(2000) 474)
(текст от значение за ЕИП)
(2000/181/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 1999/80/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО (наричана по-нататък „директивата“) е предвидила изготвянето на списък на Общността с активните вещества, за които се разрешава включването в състава на продуктите за растителна защита.
(2)
Пред органите на някои държавите-членки заявители са представили досиета за четири активни вещества с оглед получаване на включването на активните вещества в приложение I към директивата.
(3)
Досието за активното вещество thiacloprid е представено от Bayer Рlc на органите на Обединеното кралство на 11 септември 1998 г.
(4)
Досие за активното вещество forchlorfenuron е представено от SKW Trostberg AG на органите на Испания на 7 декември 1998 г.
(5)
Досие за активното вещество thiamethoxam е представено от Novartis Crop Protection AG на органите на Испания на 17 март 1999 г.
(6)
Посочените органи са съобщили на Комисията резултатите от първия преглед за съответствието на досиетата във връзка с изискванията за предвидените в приложение II данни и информация най-малко за един продукт за растителна защита, съдържащ съответното активно вещество, в приложение III към директивата. Впоследствие, в съответствие с разпоредбите на член 6, параграф 2, заявителят е представил досиетата на Комисията и на останалите държави-членки.
(7)
На 20 юли 1999 г. Постоянният фитосанитарен комитет е сезиран за досиетата относно активните вещества thiacloprid, forchlorfenuron, thiamethoxam.
(8)
Член 6, параграф 3 от директивата предвижда, че трябва да бъде потвърдено на общностно равнище официалното съответствие на всяко досие с изискванията относно предвидените в приложение II данни и информация и най-малкото с един продукт за растителна защита, съдържащ активното вещество, в приложение III към директивата.
(9)
Това потвърждаване е необходимо, за да може да се извърши подробният преглед на досието и държавите-членки да могат да дадат временно разрешение за продуктите за растителна защита, съдържащи съответното активно вещество, при спазване на условията, посочени член 8, параграф 1 от директивата, и по-специално на условието относно подробната оценка на активното вещество и на продуктите за растителна защита във връзка с изискванията на директивата.
(10)
Такова решение не пречи да се изискат допълнителни данни или информация от въпросния заявител, ако по време на подробния преглед се разбере, че такава информация или данни са необходими за взимането на решение.
(11)
Между държавите-членки и Комисията съществува споразумение, че Обединеното кралство ще извърши подробния преглед на досието на thiacloprid и че Испания ще извърши подробния преглед на досиетата на forchlorfenuron и thiamethoxam.
(12)
Обединеното кралство и Испания, при първа възможност и най-късно в срок от една година, ще представят на Комисията доклад за заключенията от извършените от тях прегледи с приложени към него препоръки относно включването или не, както и със свързаните с това условия. При получаването на тези доклади подробният преглед ще бъде извършен със съдействието на всички държави-членки в рамките на Постоянния фитосанитарен комитет.
(13)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета отговарят по принцип на изискванията за данни и информация, предвидени в приложение II, и, най-малко за един продукт за растителна защита, съдържащ съответното активно вещество, в приложение III към директивата, като се вземат под внимание предложените употреби:
1.
досието, представено от Bayer Рlc на Комисията и на държавите-членки, с оглед включването на thiacloprid като активно вещество в приложение I към Директива 91/414/ЕИО и представено на Постоянния фитосанитарен комитет на 20 юли 1999 г.;
2.
досието, представено от SKW Trostberg AG на Комисията и на държавите-членки с оглед включването на forchlorfenuron като активно вещество в приложение I към Директива 91/414/ЕИО и представено на Постоянния фитосанитарен комитет на 20 юли 1999 г.;
3.
досието, представено от Novartis Crop Protection AG на Комисията и на държавите-членки с оглед включването на thiamethoxam като активно вещество в приложение I към Директива 91/414/ЕИО и представено на Постоянния фитосанитарен комитет на 20 юли 1999 г.
Член 2
Адресати на настоящото решение са държавите-членки.
Съставено в Брюксел на 23 февруари 2000 година.

Labels: 3
6